《题顾菉厓山居读书图》
清代·黄鹤

读书饮酒居名山，何物更入胸怀间。奇书万卷酒万斛，羲皇以上同其閒。

岂无野老共吟啸，每与鱼鸟相往返，菉厓先生嗜书史，非圣所著终不敢。

静掩柴扉木榻穿，道人之意亦如此。浮云舒卷流水清，别有天地移人情。

一编独坐太古寂，但闻谡谡松风鸣。

作者简介：黄鹤，字含山，一字青霞，乌程人。吴山玄妙观道士。有《云墟山房诗集》。